Author: LukacovaE
Last saved by: sulik

Vyhodnotenie medzirezortného pripomienkového konania

Spôsob pripomienkového konania:       bežný

Zoznam oslovených subjektov:

1.	Podpredseda vlády SR pre európsku integráciu, ľudské práva a menšiny
2.	Úrad vlády SR, odbor vládnej agendy
3.	Úrad vlády SR, sekcia Inštitút pre aproximáciu práva
4.	Národný bezpečnostný úrad
5.	Slovenská informačná služba
6.	Ministerstvo zahraničných vecí SR
7.	Ministerstvo hospodárstva SR
8.	Ministerstvo dopravy, pôšt a telekomunikácií SR
9.	Ministerstvo financií SR
10.	Ministerstvo životného prostredia SR
11.	Ministerstvo pôdohospodárstva SR
12.	Ministerstvo školstva SR
13.	Ministerstvo kultúry SR
14.	Ministerstvo zdravotníctva SR
15.	Ministerstvo vnútra SR
16.	Ministerstvo spravodlivosti SR
17.	Ministerstvo výstavby a regionálneho rozvoja SR
18.	Úrad geodézie, kartografie a katastra SR
19.	Úrad jadrového dozoru SR
20.	Úrad pre normalizáciu, metrológiu a skúšobníctvo SR
21.	Protimonopolný úrad SR
22.	Úrad priemyselného vlastníctva SR
23.	Správa štátnych hmotných rezerv SR
24.	Úrad pre verejné obstarávanie
25.	Najvyšší súd SR
26.	Generálna prokuratúra SR

Počet oslovených subjektov:   		26
Zaslali do stanoveného termínu:		19
Zaslali po termíne:				  3
Vôbec nezaslali:				  4
Subjekty, ktoré nemali pripomienky:	17

Počet vznesených pripomienok:                  9
Počet akceptovaných:                                   7
Počet neakceptovaných:                               2 

Rozporové konanie:

Rezort | Pripomienka | Typ | Vyh. | Spôsob vyhodnotenia

Ministerstvo zahraničných vecí SR

1.	K obalu materiálu:
-	za odsek „predkladá“ je nevyhnutné doplniť odsek „spolupodpisuje...Eduard Kukan... minister zahraničných vecí SR“
2.	K návrhu uznesenia vlády SR:
-	z odseku „A. vláda súhlasí...“ je potrebné vypustiť bod „A.2...že jej zmluva nebude po podpise znovu predložená“
-	odsek „D. ukladá“ je potrebné upraviť nasledovne: „D. ukladá...ministrovi obrany...
D.1. požiadať ministra zahraničných vecí o zabezpečenie uloženia listiny o prístupe SR k zmluve u jej depozitára, vlády Spojených štátov amerických, podľa čl. 18 zmluvy, 
D.2. požiadať ministra zahraničných vecí o zabezpečenie vyhlásenia zmluvy v Zbierke zákonov SR“ 
3.	K slovenskému textu zmluvy:
-     vykonať terminologickú úpravu textu zmluvy 

4.	K obalu materiálu:
- odporúčajú zvážiť doplnenie materiálu o dôvodovú správu (všeobecnú a osobitnú časť).

Z

Z

Z

O

O

A

A

A

A

N

Nakoľko všetky potrebné informácie týkajúce sa pristúpenia k zmluve sú uvedené v predkladacej správe, nepovažuje Ministerstvo obrany SR  za potrebné ich duplikovať v dôvodovej správe k materiálu.

Slovenská informačná služba

1.	K predkladacej správe:
-	3. odsek preformulovať nasledovne: „Súčasne sa navrhuje, aby vláda SR odporučila NR SR rozhodnúť podľa čl. 86 písm. d) Ústavy Slovenskej republiky o tom, že ide o medzinárodnú zmluvu podľa čl. 7 ods. 5 Ústavy SR. Takáto zmluva, nakoľko priamo zakladá práva 
alebo povinnosti fyzických osôb alebo právnických osôb a zároveň na jej vykonanie nie je potrebný zákon, má po ratifikácii a potom, čo bola vyhlásená zákonom ustanoveným spôsobom, prednosť pred zákonmi.“

O

A

Protimonopolný úrad SR

1.	K návrhu uznesenia vlády SR:
-	upraviť uznesenie v časti D. takto: „predsedom ostatných ústredných orgánov štátnej správy okrem predsedníčky Protimonopolného úradu Slovenskej republiky“

O

N

Pripomienka je neakceptovaná, pretože zmluvnou stranou dokumentu je Slovenská republika, a preto sa na jej vykonávaní musia podieľať všetky jej ústredné orgány štátnej správy.

Ministerstvo financií SR

1.	K slovenskému textu zmluvy:
-	vykonať terminologickú úpravu niektorých pojmov zmluvy

O

A

Ministerstvo spravodlivosti SR

1.	K slovenskému textu zmluvy:
-	v súvislosti s prekladom článku 7 a článku 8 zmluvy vykonať terminologickú úpravu textu,

2.   Stanovisko k ustanoveniam čl. 7 a čl. 8 zmluvy:
-	„K posúdeniu ústavno-právnych aspektov aplikácie článku 7 cit. Zmluvy uskutočnil podpredseda vlády a minister spravodlivosti SR expertnú poradu odborných útvarov Ministerstva spravodlivosti SR a ústavných právnikov. Z diskusie a záverov tejto porady nevyplynula priama potreba novelizácie Ústavy SR v súvislosti s aplikáciou uvedeného článku 7 cit. Zmluvy, podľa ktorého bude mať vysielajúci štát právo uplatňovať na území Slovenskej republiky úplnú trestnú a disciplinárnu jurisdikciu. Pri uplatnení tejto jurisdickie podľa názorov účastníkov expertnej porady nedôjde k priamemu porušeniu žiadneho ustanovenia Ústavy SR a vyňatie osôb uvedených v článku 7 cit. Zmluvy z právomoci slovenských orgánov činných v trestnom konaní bude taktiež v súlade s § 10 ods. 1 Trestného poriadku. Predpokladom a súčasne podmienkou takéhoto záveru je, že cit. Zmluva bude uzavretá ako prezidentská medzinárodná zmluva podľa Čl. 7 ods. 5 Ústavy SR, ktorá bude mať prednosť pred zákonmi.
Ďalším záverom a odporúčaním expertnej porady bolo, aby gestor uzavretia cit. Zmluvy Slovenskou republikou dal na zváženie vláde SR v rámci schvaľovacieho procesu cit. Zmluvy predložiť túto Zmluvu pred jej prerokovaním v Národnej rade SR Ústavnému súdu SR v súlade s Čl. 125a ods.1 a ods. 2 Ústavy SR na rozhodnutie o jej súlade s Ústavou SR.“

O

A

Nakoľko z predmetného stanoviska vyplýva, expertná porada ministra spravodlivosti prijala záver, že v súvislosti s aplikáciou uvedeného článku 7 cit. Zmluvy, podľa ktorého bude mať vysielajúci štát právo uplatňovať na území Slovenskej republiky úplnú trestnú a disciplinárnu jurisdikciu,  nevyplýva priama potreba novelizácie Ústavy SR, Ministerstvo obrany SR po vzájomných konzultáciách s Ministerstvom zahraničných vecí SR vzalo uvedené stanovisko na vedomie.

Vysvetlivky k skratkám v tabuľke:
Z  -  zásadná
O  -  obyčajná
A  -  akceptovaná
C  -  čiastočne akceptovaná
N  -  neakceptovaná